Александър Блок
Над свойта столица всемирна…

Превод от руски: Петър Велчев, 1992

chitanka.info

Над свойта столица всемирна,

в прахта вековна заточѐн,

монархът в тази утрин лирна

на августейши сън е в плен.

Предтечът царствено-чугунен

пак тъпче змийската глава,

тълпата с крясък многострунен

не властва още край Нева.

Плющи над всяка къща флага,

подрастват нови младенци,

но над Нева е тиха влага,

тъмнеят слепите дворци.

Уж свободата лик изправи,

но пак змията вие гръд —

и прешлените й са здрави,

и в здрача люспите искрят.

1905

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.